CELEX: 32001D0257
Language: el
Date: 2001-03-30 00:00:00
Title: 2001/257/ΕΚ: Απόφαση της Επιτροπής, της 30ής Μαρτίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού στο Ηνωμένο Βασίλειο κατ' εφαρμογή του άρθρου 13 της οδηγίας 85/511/ΕΟΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1041]

Avis juridique important

|

32001D0257

2001/257/ΕΚ: Απόφαση της Επιτροπής, της 30ής Μαρτίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού στο Ηνωμένο Βασίλειο κατ' εφαρμογή του άρθρου 13 της οδηγίας 85/511/ΕΟΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1041]  

Επίσημη Εφημερίδα αριθ. L 091 της 31/03/2001 σ. 0098 - 0105

Απόφαση της Επιτροπήςτης 30ής Μαρτίου 2001σχετικά με τον καθορισμό των όρων καταπολέμησης και εξάλειψης του αφθώδους πυρετού στο Ηνωμένο Βασίλειο κατ' εφαρμογή του άρθρου 13 της οδηγίας 85/511/ΕΟΚ[κοινοποιηθείσα υπό τον αριθμό Ε(2001) 1041](Κείμενο που παρουσιάζει ενδιαφέρον για τον ΕΟΧ)(2001/257/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,την οδηγία 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13 παράγραφος 3,Εκτιμώντας τα ακόλουθα:(1) Τα μέτρα καταπολέμησης του αφθώδους πυρετού που τάσσονται στην οδηγία 85/511/ΕΟΚ του Συμβουλίου, στοχεύουν στην εκρίζωση της νόσου το ταχύτερο δυνατό με την καταστροφή του ζωικού καφαλαίου που έχει προσβληθεί, μολυνθεί ή έλθει σε επαφή με εστίες εκδήλωσης της νόσου, εφαρμόζοντας αυστηρούς ελέγχους στη μετακίνηση ζώων των ευπαθών ειδών και των παραγόμενων από τα ζώα αυτά προϊόντων, και επιτήρηση της προσβεβλημένης περιοχής για την τεκμηρίωση της απουσίας κυκλοφορίας του ιού πριν από την άρση των μέτρων ελέγχου.(2) Ωστόσο, στο άρθρο 13 παράγραφος 3 της οδηγίας 85/511/ΕΟΚ του Συμβουλίου, προβλέπεται η διενέργεια επείγοντος εμβολιασμού εκεί όπου επεκτείνεται η νόσος.(3) Οι αρχές από τις οποίες διαπνέεται το εν λόγω άρθρο απαιτούν να σταθμίζεται η απόφαση για προσφυγή σε εμβολιασμό με βάση τα βασικά κοινοτικά συμφέροντα, τα οποία δεν πρέπει να τίθενται σε κίνδυνο.(4) Μετά την εκδήλωση εστιών αφθώδους πυρετού στο Ηνωμένο Βασίλειο, τη Γαλλία, τις Κάτω Χώρες και την Ιρλανδία, η Επιτροπή εξέδωσε τις αποφάσεις 2001/172/ΕΚ(4), 2001/208/EΚ(5), 2001/223/EΚ(6) και 2001/234/EΚ(7), σχετικά με ορισμένα μέτρα προστασίας από τον αφθώδη πυρετό στο αντίστοιχο κράτος μέλος.(5) Επιπλέον των μέτρων που εφαρμόζονται στο πλαίσιο της οδηγίας 85/511/ΕΟΚ, το Ηνωμένο Βασίλειο εφαρμόζει την προληπτική θανάτωση των ευπαθών ζώων στις εκμεταλλεύσεις που ευρίσκονται σε στενή γειτνίαση με προσβεβλημένες ή ύποπτες εκμεταλλεύσεις, λαμβάνοντας υπόψη την επιδημιολογική κατάσταση, την υψηλή πυκνότητα ευπαθών ζώων σε ορισμένα τμήματα της επικράτειας και την ασθενή εκδήλωση κλινικών συμπτωμάτων σε ορισμένα ευπαθή είδη.(6) Η θανάτωση ζώων λόγω της νόσου πρέπει να διενεργείται σύμφωνα με την οδηγία 93/119/ΕΟΚ του Συμβουλίου, της 22ας Δεκεμβρίου 1993, για την προστασία των ζώων κατά τη σφαγή ή/και τη θανάτωσή τους(8).(7) Η σε ευρεία κλίμακα θανάτωση ζώων των προσβεβλημένων η μολυσμένων εκμεταλλεύσεων μπορεί σύντομα να εξαντλήσει τη δυναμικότητα ασφαλούς καταστροφής των νεκρών ζώων και ως εκ τούτου να καθυστερήσει αναπόφευκτα την προληπτική θανάτωση, γεγονός που μπορεί να οδηγήσει στον πολλαπλασιασμό και την εξάπλωση του ιού.(8) Οι αρμόδιες αρχές του Ηνωμένου Βασιλείου υπέβαλαν στην Επιτροπή πρόγραμμα για τη χρήση προστατευτικού εμβολιασμού των βοοειδών, υπό ορισμένες σαφώς καθορισμένες προϋποθέσεις, ως συμπληρωματικού μέσου καταπολέμησης και εξάλειψης του αφθώδους πυρετού σε συνδυασμό με την προληπτική θανάτωση ζώων των υπόλοιπων ευπαθών ειδών σε καθορισμένες περιοχές που παρουσιάζουν υψηλή πυκνότητα ζωικού κεφαλαίου.(9) Στην έκθεσή της από 10 Μαρτίου 1999, η Επιστημονική Επιτροπή για την Υγεία και την Ορθή Μεταχείριση των Ζώων προέβη σε συστάσεις σχετικά με τη στρατηγική επείγοντος εμβολιασμού κατά του αφθώδους πυρετού, οι οποίες πρέπει να ληφθούν υπόψη(9).(10) Η προσφυγή σε οποιοδήποτε είδος εμβολιασμού αναπόφευκτα θα θέσει σε κίνδυνο το καθεστώς ως προς τον αφθώδη πυρετό από την άποψη του διεθνούς εμπορίου και όχι μόνο για το κράτος μέλος ή το τμήμα της επικράτειάς του όπου διενεργείται ο εμβολιασμός.(11) Η Επιτροπή, πριν λάβει απόφαση για επείγοντα εμβολιασμό, πρέπει να διασφαλίσει ότι τα μέτρα που θα ληφθούν περιλαμβάνουν τουλάχιστον τα προβλεπόμενα στο άρθρο 13 παράγραφος 3 πρώτη έως έκτη περίπτωση της οδηγίας 85/511/ΕΟΚ.(12) Σκοπός της παρούσας απόφασης είναι αφενός να καθοριστούν οι όροι υπό τους οποίους το Ηνωμένο Βασίλειο μπορεί να εφαρμόσει τον επείγοντα εμβολιασμό και αφετέρου να δοθούν σε αδρές γραμμές τα μέτρα συνέχειας που θα εφαρμοσθούν στα εμβολιασμένα ζώα και στα παραγόμενα από τα ζώα αυτά προϊόντα.(13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Για την εφαρμογή της παρούσας απόφασης ισχύουν οι ακόλουθοι ορισμοί:1. "Προληπτική θανάτωση" είναι η θανάτωση ευπαθών ζωών στις εκμεταλλεύσεις που βρίσκονται εντός ορισμένης ακτίνας γύρω από εκμεταλλεύσεις που έχουν τεθεί υπό τους περιορισμούς που προβλέπονται στα άρθρα 4 ή 5 της οδηγίας 85/511/ΕΟΚ.Αποσκοπεί στην επείγουσα μείωση του αριθμού των ζώων ευπαθών ειδών σε μια προσβεβλημένη περιοχή.2. "Προστατευτικός εμβολιασμός" είναι ο επείγων εμβολιασμός βοοειδών σε προσδιορισμένες εκμεταλλεύσεις που ευρίσκονται σε μια καθορισμένη περιοχή, τη "ζώνη εμβολιασμού", ο οποίος διενεργείται αποκλειστικά σε συνδυασμό με την προληπτική θανάτωση ορισμένων κατηγοριών προβάτων και άλλων ζώων των ευπαθών ειδών, όπως αυτή ορίζεται στην παράγραφο 1.Αποσκοπεί στην επείγουσα μείωση του πλήθους του ιού που κυκλοφορεί και του κινδύνου εξάπλωσης του ιού πέραν της περιμέτρου της περιοχής, υπό την προϋπόθεση ότι τα ούτω εμβολιαζόμενα ζώα δεν υποβάλλονται σε προληπτική θανάτωση.Άρθρο 21. Με την επιφύλαξη της οδηγίας 85/511/ΕΟΚ του Συμβουλίου, και ειδικότερα των άρθρων 4, 5 και 9 αυτής, και με την επιφύλαξη της απόφασης 2001/172/ΕΚ της Επιτροπής, το Ηνωμένο Βασίλειο μπορεί να αποφασίσει να προσφύγει σε προστατευτικό εμβολιασμό υπό τους όρους που τίθενται στο παράρτημα I.2. Πριν αρχίσει η εφαρμογή των μέτρων που αναφέρονται στην παράγραφο 1, το Ηνωμένο Βασίλειο βεβαιούται ότι τα κράτη μέλη και η Επιτροπή ενημερώνονται επίσημα και πλήρως σχετικά με τις λεπτομέρειες που αφορούν τον γεωγραφικό και διοικητικό καθορισμό της ζώνης εμβολιασμού, τον αριθμό των υπαγόμενων στο μέτρο εκμεταλλεύσεων και τον χρόνο έναρξης και περάτωσης του εμβολιασμού, καθώς και τις περιστάσεις που υπαγόρευσαν την απόφαση υλοποίησης των μέτρων.Στη συνέχεια, το Ηνωμένο Βασίλειο διασφαλίζει ότι οι πληροφορίες που υποβάλλονται σύμφωνα με το πρώτο εδάφιο συμπληρώνονται και επικαιροποιούνται χωρίς αδικαιολόγητη καθυστέρηση, ιδιαίτερα όσον αφορά τον αριθμό των εκμεταλλεύσεων και των ζώων που υπάγονται στο μέτρο, και τις τροποποιήσεις των περιορισμών που εφαρμόζονται στις υπόψη περιοχές.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 30 Μαρτίου 2001.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 315 της 26.11.1985, σ. 11.(4) ΕΕ L 62 της 2.3.2001, σ. 22.(5) ΕΕ L 73 της 15.3.2001, σ. 38.(6) ΕΕ L 82 της 22.3.2001, σ. 29.(7) ΕΕ L 84 της 23.3.2001, σ. 62.(8) ΕΕ L 340 της 31.12.1993, σ. 21.(9) http://europa.eu.int/comm/food/fs/sc/scah/outcome_en.htmlΠΑΡΑΡΤΗΜΑ IΌροι χρησιμοποίησης προστατευτικού εμβολιασμού για την καταπολέμηση και εξάλειψη του αφθώδους πυρετού κατ' εφαρμογή του άρθρου 13 παράγραφος 3 της οδηγίας 85/511/ΕΟΚ>ΘΕΣΗ ΠΙΝΑΚΑ>ΠΑΡΑΡΤΗΜΑ IIΖώνη εμβολιασμού:Διοικητικές περιοχές στις κομητείες Cumbria και Devon στη Μεγάλη Βρετανία.ΠΑΡΑΡΤΗΜΑ IIIΜΕΤΡΑ ΠΟΥ ΕΦΑΡΜΟΖΟΝΤΑΙ ΣΤΗ ΖΩΝΗ ΕΜΒΟΛΙΑΣΜΟΥ1. Το Ηνωμένο Βασίλειο διασφαλίζει ότι εφαρμόζονται τα ακόλουθα μέτρα στην ζώνη εμβολιασμού κατά την περίοδο από την έναρξη του εμβολιασμού έως την παρέλευση τουλάχιστον 30 ημερών από την ολοκλήρωση του εμβολιασμού:α) Απαγορεύεται η μετακίνηση ζώντων εμβολιασμένων βοοειδών στο εσωτερικό της ζώνης εμβολιασμού καθώς και η έξοδός τους από αυτή.Κατά παρέκκλιση από την ανωτέρω απαγόρευση και μετά από κλινική εξέταση των εν λόγω ζώων και των αγελών καταγωγής ή αποστολής, οι αρμόδιες αρχές μπορούν να επιτρέψουν τη μεταφορά ζώντων βοοειδών για άμεση σφαγή κατευθείαν σε σφαγείο που έχει υποδειχθεί από την αρμόδια αρχή και ευρίσκεται εντός της ζώνης εμβολιασμού ή, σε εξαιρετικές περιστάσεις και μετά από κατά περίπτωση έγκριση των αρμοδίων αρχών, εκτός, αλλά κατά προτίμηση πλησίον, της εν λόγω ζώνης.β) Το νωπό κρέας που παράγεται από εμβολιασμένα ζώα, τα οποία έχουν σφαγεί κατά τη διάρκεια της περιόδου που αναφέρεται στην παρούσα παράγραφο, φέρει την σφραγίδα που προβλέπεται στο άρθρο 5α της οδηγίας 72/461/ΕΟΚ και αποθηκεύεται και μεταφέρεται χωριστά από το κρέας που δεν φέρει την εν λόγω σφραγίδα, στη συνέχεια δε μεταφέρεται σε σφραγισμένους περιέκτες σε εγκατάσταση που υποδεικνύουν οι αρμόδιες αρχές για επεξεργασία σύμφωνα με το παράρτημα IV.γ) Το γάλα και τα γαλακτοκομικά προϊόντα, τα οποία έχουν παραχθεί από εμβολιασμένα ζώα κατά την διάρκεια της περιόδου που αναφέρεται στην παρούσα παράγραφο, μπορούν να διατίθενται στην αγορά εντός ή εκτός της ζώνης εμβολιασμού, υπό τον όρο ότι έχουν υποβληθεί σε μία τουλάχιστον από τις επεξεργασίες που αναφέρονται στο παράρτημα VI-Α και VI-Β σε εγκατάσταση η οποία ευρίσκεται στη ζώνη εμβολιασμού ή, σε εξαιρετικές περιστάσεις και μετά από κατά περίπτωση έγκριση των αρμοδίων αρχών, εκτός της εν λόγω ζώνης. Η επεξεργασία αυτή πιστοποιείται από τις αρμόδιες κτηνιατρικές αρχές.δ) Αναστέλλεται η συλλογή σπέρματος για τεχνητή σπερματέγχυση από άρρενα βοοειδή που διατηρούνται σε κέντρα, τα οποία ευρίσκονται εντός της ζώνης εμβολιασμού.Κατά παρέκκλιση από την ανωτέρω απαγόρευση, οι αρμόδιες αρχές μπορούν να επιτρέψουν τη συλλογή, από άρρενα βοοειδή, σπέρματος για την παραγωγή κατεψυγμένου σπέρματος προς χρήση εντός της ζώνης εμβολιασμού, σε κέντρα συλλογής σπέρματος εντός της ζώνης εμβολιασμού, εφόσον διασφαλίζεται ότι το σπέρμα που συλλέγεται κατά την περίοδο αυτή αποθηκεύεται χωριστά επί 30 τουλάχιστον ημέρες και αποστέλλεται μόνο μετά τη λήψη των εξής μέτρων:οι άρρενες δότες έχουν εμβολιασθεί μετά από εξέταση για αντισώματα κατά του ιού του αφθώδους πυρετού με αρνητικά αποτελέσματα πριν από τον εμβολιασμό, καιέχει ληφθεί αρνητικό αποτέλεσμα, σε όλα τα ευπαθή ζώα που ήσαν παρόντα τη στιγμή εκείνη στο κέντρο συλλογής σπέρματος, σε δοκιμασία απομόνωσης του ιού ή σε εγκεκριμένη δοκιμασία για αντισώματα κατά των μη δομικών πρωτεϊνών που διενεργείται μετά το πέρας της περιόδου λοιμοκάθαρσης για το σπέρμα.ε) Απαγορεύεται η συλλογή ωαρίων και εμβρύων από θηλυκούς δότες.2. Το Ηνωμένο Βασίλειο διασφαλίζει ότι εφαρμόζονται τα ακόλουθα μέτρα στην ζώνη εμβολιασμού μετά την ολοκλήρωση των παρατιθέμενων στην παράγραφο 1 μέτρων και έως ότου αρθούν οι επιβληθέντες στη ζώνη εμβολιασμού περιορισμοί:α) Απαγορεύεται το ενδοκοινοτικό εμπόριο βοοειδών οροθετικών στον αφθώδη πυρετό.β) Απαγορεύεται το ενδοκοινοτικό εμπόριο σπέρματος, ωαρίων και εμβρύων βοοειδών που έχουν εμβολιαστεί κατά του αφθώδους πυρετού.γ) Απαγορεύεται η συλλογή ωαρίων.δ) Η μετακίνηση βοοειδών επιτρέπεται να διενεργείται μόνο υπό τις ακόλουθες προϋποθέσεις:Η μετακίνηση εξόδου από τη ζώνη εμβολιασμού μη εμβολιασμένων βοοειδών διαφορετικών από τα αναφερόμενα στο κατωτέρω σημείο 3 μπορεί να επιτραπεί μόνο μετά παρέλευση τριών μηνών από την ολοκλήρωση του πάσης φύσεως εμβολιασμού και σύμφωνα με την οδηγία 85/511/ΕΟΚ.Κατά παρέκκλιση από τις διατάξεις του ανωτέρω πρώτου εδαφίου, το Ηνωμένο Βασίλειο μπορεί να επιτρέψει την μεταφορά μη εμβολιασμένων βοοειδών σε σφαγείο εκτός της ζώνης εμβολιασμού για άμεση σφαγή, υπό τον όρο ότι το κρέας υποβάλλεται στην επεξεργασία του παραρτήματος V.Απαγορεύεται η μετακίνηση εξόδου από τη ζώνη εμβολιασμού εμβολιασμένων βοοειδών, εκτός εάν έχουν παρέλθει 12 μήνες από την ολοκλήρωση των αναφερόμενων στην παράγραφο 1 μέτρων ή 12 μήνες μετά την τελευταία εκδήλωση εστίας της νόσου στη ζώνη εμβολιασμού, όποια από τις δύο ημερομηνίες είναι η μεταγενέστερη.Κατά παρέκκλιση από τις διατάξεις του ανωτέρω πρώτου εδαφίου, το Ηνωμένο Βασίλειο μπορεί να επιτρέψει την μεταφορά εμβολιασμένων βοοειδών σε υποδεικνυόμενο σφαγείο εκτός της ζώνης εφοδιασμού για άμεση σφαγή, υπό τον όρο ότι το κρέας υποβάλλεται στην επεξεργασία του παραρτήματος V.Οι μη εμβολιασμένοι απόγονοι εμβολιασμένων θηλυκών ζώων απαγορεύεται να εγκαταλείψουν την εκμετάλλευση καταγωγής τους, εκτός εάν μεταφέρονται:είτε σε σφαγείο για άμεση σφαγή, υπό τον όρο ότι το κρέας υποβάλλεται στην επεξεργασία του παραρτήματος V, ήείτε σε μια άλλη κτηνοτροφική μονάδα εκτός της ζώνης εφοδιασμού, ήσε οποιαδήποτε εκμετάλλευση μετά τη λήψη αρνητικού αποτελέσματος από δοκιμασία ορού για την ανίχνευση αντισωμάτων κατά του αφθώδους πυρετού.ε) Οι περιορισμοί που εφαρμόζονται σε νωπό κρέας το οποίο παράγεται από εμβολιασμένα ζώα των ευπαθών ειδών όπως περιγράφεται στο παράρτημα V, και σε προϊόντα κρέατος όπως περιγράφεται στο παράρτημα VI, εξακολουθούν να ισχύουν έως ότου αρθούν οι περιορισμοί που επιβάλλονται στις μετακινήσεις εμβολιασμένων ζώων των ευπαθώς ειδών σύμφωνα με το άρθρο 16 της οδηγίας 85/511/ΕΟΚ, και οπωσδήποτε όχι ενωρίτερα από 12 μήνες μετά την ολοκλήρωση του εμβολιασμού ή 12 μήνες μετά την τελευταία εκδήλωση εστίας της νόσου στη ζώνη εμβολιασμού, όποια από τις δύο ημερομηνίες είναι η μεταγενέστερη.στ) Οι περιορισμοί που εφαρμόζονται σε νωπό γάλα το οποίο παράγεται από εμβολιασμένα ζώα των ευπαθών ειδών και σε γαλακτοκομικά προϊόντα που παράγονται από τέτοιο γάλα όπως περιγράφεται στα παραρτήματα VI-A και VI-B εξακολουθούν να ισχύουν έως ότου αρθούν οι περιορισμοί που επιβάλλονται στις μετακινήσεις εμβολιασμένων ζώων των ευπαθώς ειδών σύμφωνα με το άρθρο 16 της οδηγίας 85/511/ΕΟΚ, και οπωσδήποτε όχι ενωρίτερα από 12 μήνες μετά την ολοκλήρωση του εμβολιασμού ή 12 μήνες μετά την τελευταία εκδήλωση εστίας της νόσου στη ζώνη εμβολιασμού, όποια από τις δύο ημερομηνίες είναι η μεταγενέστερη.ΠΑΡΑΡΤΗΜΑ IVΕΠΕΞΕΡΓΑΣΙΑ ΚΡΕΑΤΟΣ ΓΙΑ ΤΗΝ ΕΞΑΣΦΑΛΙΣΗ ΤΗΣ ΚΑΤΑΣΤΡΟΦΗΣ ΤΟΥ ΙΟΥ ΤΟΥ ΑΦΘΩΔΟΥΣ ΠΥΡΕΤΟΥ>ΘΕΣΗ ΠΙΝΑΚΑ>ΠΑΡΑΡΤΗΜΑ VΕΠΕΞΕΡΓΑΣΙΑ ΝΩΠΟΥ ΚΡΕΑΤΟΣ1. Νωπό κρέας χωρίς οστά:Κρέας, όπως περιγράφεται στο άρθρο 2 στοιχείο α) της οδηγίας 64/433/ΕΟΚ του Συμβουλίου, με τα διαφράγματα, αλλά χωρίς εντόσθια, από το οποίο έχουν αφαιρεθεί τα οστά και τα βασικά προσιτά λεμφογάγγλια.2. Εντόσθια καθαρισμένα:- οι καρδιές, από τις οποίες έχουν αφαιρεθεί πλήρως τα λεμφογάγγλια, ο συνδετικός ιστός και το προσκολλημένο λίπος,- τα συκώτια, από τα οποία έχουν αφαιρεθεί πλήρως τα λεμφογάγγλια, ο προσκολλημένος συνδετικός ιστός και το λίπος,- οι μασητήρες μύες ολόκληροι και χαραγμένοι σύμφωνα με την παράγραφο 41 σημείο α) του κεφαλαίου VIII του παραρτήματος Ι της οδηγίας 64/433/ΕΟΚ (ΕΕ 121 της 29.7.1964, σ. 2012/64), από τους οποίους έχουν αφαιρεθεί πλήρως τα λεμφογάγγλια, ο συνδετικός ιστός και το προσκολλημένο λίπος,- οι γλώσσες με επιθήλιο και χωρίς οστά, χόνδρο και αμυγδαλές,- οι πνεύμονες, από τους οποίους έχουν αφαιρεθεί η τραχεία, οι μεγάλοι βρόγχοι και τα μεσοπνευμόνια και βρογχικά λεμφογάγγλια,- τα λοιπά εντόσθια χωρίς οστά ή χόνδρο, από τα οποία έχουν αφαιρεθεί τα λεμφογάγγλια, ο συνδετικός ιστός, το προσκολλημένο λίπος και οι βλεννογόνοι υμένες.3. Ωρίμανση- ωρίμανση των σφαγίων σε θερμοκρασία υψηλότερη των +2 °C επί 24 τουλάχιστον ώρες- τιμή pH που μετρήθηκε στο μέσο του επιμήκους ραχιαίου (Longissimus dorsi) μυός μικρότερη από 6,0.4. Πρέπει να εφαρμόζονται αποτελεσματικά μέτρα για την αποφυγή της έμμεσης μόλυνσης.ΠΑΡΑΡΤΗΜΑ VI-AΕΠΕΞΕΡΓΑΣΙΑ ΓΑΛΑΚΤΟΣ ΓΙΑ ΤΗΝ ΕΞΑΣΦΑΛΙΣΗ ΤΗΣ ΚΑΤΑΣΤΡΟΦΗΣ ΤΟΥ ΙΟΥ ΤΟΥ ΑΦΘΩΔΟΥΣ ΠΥΡΕΤΟΥ ΣΤΟ ΓΑΛΑ ΠΟΥ ΠΡΟΟΡΙΖΕΤΑΙ ΓΙΑ ΑΝΘΡΩΠΙΝΗ ΚΑΤΑΝΑΛΩΣΗΗ επεξεργασία του γάλακτος πρέπει να γίνεται σύμφωνα με την κατωτέρω παράγραφο 1 και οπωσδήποτε πρέπει να λαμβάνονται οι αναγκαίες προφυλάξεις ώστε να αποφεύγεται η επαφή του γάλακτος ή των γαλακτοκομικών προϊόντων με οποιαδήποτε δυνητική πηγή του ιού του αφθώδους πυρετού μετά την επεξεργασία.1. Το γάλα για ανθρώπινη κατανάλωση πρέπει να υποβάλλεται σε μία τουλάχιστον από τις ακόλουθες επεξεργασίες:1.1. αποστείρωση σε επίπεδο τουλάχιστον F03,1.2. απλή επεξεργασία UHT(1),1.3. διπλή επεξεργασία HTST(2) του γάλακτος με pH άνω του 7,0,1.4. απλή επεξεργασία HTST του γάλακτος με pH κάτω του 7,0,1.5. απλή επεξεργασία HTST συνδυασμένη με μια άλλη φυσική επεξεργασία:1.5.1. είτε δεύτερη θερμική επεξεργασία που έχει ως αποτέλεσμα αρνητική αντίδραση στη δοκιμή υπεροξειδάσης,1.5.2. ή μείωση του pH σε &lt;  6 τουλάχιστον επί μία ώρα,1.5.3. ή πρόσθετη θέρμανση σε 72 °C ή περισσότερο, συνδυασμένη με ξήρανση.2. Τα προϊόντα με βάση το γάλα πρέπει να παράγονται από γάλα, το οποίο έχει ήδη υποστεί την επεξεργασία που αναφέρεται στην παράγραφο 1.(1) UHT = επεξεργασία υπερυψηλής θερμοκρασίας σε 130 °C επί 2-3 δευτερόλεπτα.(2) HTST = ταχεία παστερίωση υψηλής θερμοκρασίας σε 72 °C επί 15-17 δευτερόλεπτα ή ισοδύναμο αποτέλεσμα παστερίωσης αρκετό για να προκαλέσει αρνητική αντίδραση στη δοκιμή φωσφατάσης.ΠΑΡΑΡΤΗΜΑ VI-BΕΠΕΞΕΡΓΑΣΙΑ ΓΑΛΑΚΤΟΣ ΓΙΑ ΤΗΝ ΕΞΑΣΦΑΛΙΣΗ ΤΗΣ ΚΑΤΑΣΤΡΟΦΗΣ ΤΟΥ ΙΟΥ ΤΟΥ ΑΦΘΩΔΟΥΣ ΠΥΡΕΤΟΥ ΣΤΟ ΓΑΛΑ ΠΟΥ ΔΕΝ ΠΡΟΟΡΙΖΕΤΑΙ ΓΙΑ ΑΝΘΡΩΠΙΝΗ ΚΑΤΑΝΑΛΩΣΗ ΚΑΙ ΣΤΟ ΓΑΛΑ ΠΟΥ ΠΡΟΟΡΙΖΕΤΑΙ ΓΙΑ ΖΩΙΚΗ ΚΑΤΑΝΑΛΩΣΗΗ επεξεργασία του γάλακτος πρέπει να γίνεται σύμφωνα με τις κατωτέρω παραγράφους 1 έως 3, ανάλογα με τη σκοπούμενη χρήση του γάλακτος ή των προϊόντων με βάση το γάλα, και σε κάθε περίπτωση πρέπει να λαμβάνονται οι αναγκαίες προφυλάξεις, για να αποφεύγεται η επαφή του γάλακτος ή των προϊόντων με βάση το γάλα με οποιαδήποτε δυνητική πηγή του ιού του αφθώδους πυρετού μετά την επεξεργασία.1. Το γάλα που δεν προορίζεται για ανθρώπινη κατανάλωση και το γάλα που προορίζεται για ζωική κατανάλωση πρέπει να υποβάλλεται σε μία τουλάχιστον από τις ακόλουθες επεξεργασίες:1.1. αποστείρωση σε επίπεδο τουλάχιστον F03,1.2. απλή επεξεργασία UHT(1) συνδυασμένη με μια άλλη φυσική επεξεργασία που αναφέρεται στην παράγραφο 1.4.1. ή 1.4.2.1.3. διπλή επεξεργασία HTST(2),1.4. απλή επεξεργασία HTST συνδυασμένη με μια άλλη φυσική επεξεργασία:1.4.1. είτε μείωση του pH σε &lt;  6 τουλάχιστον επί μία ώρα,1.4.2. είτε πρόσθετη θέρμανση σε 72 °C ή περισσότερο, συνδυασμένη με ξήρανση.2. Τα προϊόντα με βάση το γάλα που δεν προορίζονται για ανθρώπινη κατανάλωση πρέπει να παράγονται από γάλα, το οποίο έχει ήδη υποστεί τις επεξεργασίες που αναφέρονται στην παράγραφο 1.3. Τα προϊόντα με βάση το γάλα που προορίζονται για ζωική κατανάλωση πρέπει να παράγονται από γάλα, το οποίο έχει ήδη υποστεί μία από τις επεξεργασίες που αναφέρονται στην παράγραφο 1.1, 1.2 και 1.4.4. Ο ορός γάλακτος που προορίζεται για τη σίτιση χοίρων και παράγεται από γάλα επεξεργασμένο σύμφωνα με την παράγραφο 1 πρέπει να συλλέγεται τουλάχιστον 16 ώρες μετά την πήξη του γάλακτος και το pH του πρέπει να μετράται σε &lt;  6,0 πριν από τη μεταφορά στις χοιροτροφικές μονάδες.(1) UHT = επεξεργασία υπερυψηλής θερμοκρασίας σε 130 °C επί 2-3 δευτερόλεπτα(2) HTST = ταχεία παστερίωση υψηλής θερμοκρασίας σε 72 °C επί 15-17 δευτερόλεπτα ή ισοδύναμο.αποτέλεσμα παστερίωσης αρκετό για να προκαλέσει αρνητική αντίδραση στη δοκιμή φωσφατάσης.